Ludwig von Mises

Ludwig Heinrich Edler von Mises (Lemberg, Galitzia eta Lodomeriako Erresuma, Austria-Hungariako Inperioa, 1881eko irailaren 29a - New York, 1973ko urriaren 10a) austriar-estatubatuar Austriar eskolako ekonomialari, historialari, logiko eta soziologoa izan zen. Praxeologiari, hauteskundeen eta giza ekintzen azterketa, buruz egindako lanagatik da ezaguna.

XIX. mendean nobletutako familia judu batean jaio zen. Vienako Unibertsitatean ikasi zuen eta Carl Mengerren eragina jaso zuen. Funtzionario aritu zen Austriako finantza administrazioan eta Vienako abokatu bulego batean. Lehen Mundu Gerran, Austria-Hungariako armadako artilleria ofiziala izan zen.

Engelbert Dollfuss kantzilerraren aholkulari ekonomikoa izan zen. 1934an Genevara joan zen eta Nazioarteko Ikasketen irakasle izan zen 1940ra arte. 1940an nazien aurrerapenetik ihes egin eta New Yorkera emigratu zuen. New Yorkeko Unibertsitateko irakaslea izan zen 1945etik 1969ra.

Gerraosteko liberalismo klasikoaren ordezkari nagusietako bat izan zen. Ekonomista ez-interbentzionista eta antiinperialista izan zen. Bere idazkiek mugimendu libertarioetan eragina izan dute. Bere ikasleen artean austriar asko izan ziren, horien artean Friedrich Hayek eta Oskar Morgenstern.

Richard von Mises matematikariaren anaia izan zen.

 Kanpo estekak 

Kategoria:Lvivtarrak
Kategoria:Austriako juduak
Kategoria:Austriako ekonomialariak
Kategoria:Austriako soziologoak
Kategoria:Ameriketako Estatu Batuetako ekonomialariak
Kategoria:Ameriketako Estatu Batuetako soziologoak
Kategoria:New Yorken hildakoak
Kategoria:Austriar estatubatuarrak
Kategoria:Lehen Mundu Gerrako militarrak
Kategoria:Nazismoaren erbesteratuak
Kategoria:Antikomunistak
Kategoria:Yiddish hiztunak